Document ID: 32007R0332

KOMISJONI MÄÄRUS (EÜ) nr 332/2007,
27. märts 2007,
raudteeveo statistiliste andmete edastamise tehnilise korra kohta
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 16. detsembri 2002. aasta määrust (EÜ) nr 91/2003 raudteeveo statistika kohta, (1) eriti selle artikli 6 lõiget 2,
ning arvestades järgmist:
(1)
On vaja kindlaks määrata, millises vormingus tuleb edastada komisjonile (Eurostatile) raudteevedu käsitlevad andmed, mis on piisavalt üksikasjalikud selleks, et tagada nende kiire ja kulutasuv töödeldavus.
(2)
Käesoleva määrusega ettenähtud meetmed on kooskõlas nõukogu otsusega 89/382/EMÜ, Euratom (2) loodud statistikaprogrammi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Komisjonile (Eurostatile) andmete edastamise tehniline vorming sätestatakse lisas.
Liikmesriigid kasutavad seda vormingut vaatlusaasta 2007 ja järgnevate vaatlusaastate andmete suhtes.
Artikkel 2
Liikmesriikide asutuste määratud organisatsioonid saadavad määruse (EÜ) nr 91/2003 kohased andmed ja metaandmed elektroonilisel kujul komisjoni (Eurostati) ühtsesse andmesisestusportaali. Edastamisel järgitakse asjakohast andmevahetusstandardit, mille on kindlaks määranud Eurostat.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. märts 2007

Labels: 7
12
8
15